정조 0년
慶尙道儒生幼學臣蔡命五曺文栻金燮成興柱蔡膺河成載烈申得喆成章烈南道輪。進士趙浹申尙稷蔡命衍南宗弼蔡景晦李齊百申槼蔡景元李齊晟申尙夔蔡景魯李齊邴南宗赫蔡景發柳趾慶李齊滂蔡景極。進士申尙穆。幼學李齊沆蔡膺轍成宇烈李齊綱申尙秀蔡景九李齊鳳柳祥星孫雲五蔡景曾。進士申尙集。幼學李齊心南鼎祿宋權傳權以周。進士鄭三徵。幼學權以時文明權宋克傳李大年鄭士徵申重璧權尙駿文尙天宋遠傳宋錫濂朴守輝鄭禮柳光徹權尙稱洪致疇柳司彙趙重績權尙鎭文尙補曺學臣盧尙燉李彭徵崔墪鄭德周文尙東朴春金光浩朴春菡金遇兌柳光㰓沈邦賢柳光八柳景一韓聖愈柳東晉柳景胤韓相衡成宅烈李齊翼蔡英大申尙奭柳以爀蔡景模李邦玉南胤漢李齊泰蔡景洛申尙★蔡蓍轍成箕柱宋朝鳳成岱柱李泰身申光玉成弘烈申卓然成煥儒李恒佐曺夏鐸成弘柱金思默成弘履申聖龍曺夏達。進士鄭漢輔。幼學申倜黃潝申光奎柳漢齡申彙成樂柱申棐成殷柱申確然成日申檝金思一李貞林李命增鄭必儉鄭禹齊姜必亨李亨叟姜必玉鄭甲齊鄭弘命裵厚新鄭姬命鄭聃命文重新鄭鎬命文重世鄭文命文益範李洛鎭姜錫老姜錫玉梁漢成朴昌義文暉範朴昌新柳東臣鄭東郁鄭道貞鄭道義鄭賢濟金天大宋光殷宋宅殷沈夢殷徐後敦徐後赫文命宜徐命彦文尙楫曺潤玉曺潤海安𣾠李廷穆曺錫祉安湛李命旭曺錫寅洪文漢權聖中曺挺澤鄭宅成朴泰釆鄭道重姜東八鄭漢重李光國鄭維祥朴致一朴泰興金昌漢卞興寶朴泰坤李光道李遇觀柳栻李正昌徐搢全胤大金致良魚史壽李垕全李庚應李希祿徐宗福全泳魚史弘全瑍李安欽李延春金墪金兌垕金嶨金峋曺潤後李觀樹曺潤河金兌興金兌基安昌錫李升樹金兌聲姜宗運鄭必宗李東明金師直李觀柱李浩安昌祚曺潤成尹守迪金彦寶金鎭宇尹重然金鎭億姜宗泰李景範金尙郁金彦成尹宗延李秉道李廷植李秉斗李濯姜有微李濂李泓李澄李鼎臣曺錫一李度弘李光表李秉烈李安八卞處和李希祐魚史中愼道泰李遇興曺光鱗李遇爀卞光國李世瑗愼道復李度福朴胤宗魚有五曺光弼李安垓魚有淵卞光周李良弼全涑金昌運鄭昌祿李遇濟李就普李承烈李之洙李安海金致鼎全淙朴鳳休李之宗柳聖春李誌烈李之濂李安圾徐宗魯李庚冑成洛基李宗泌成祖烈李宗沆金聲俊洪景禹金曦成重烈金龜再陸正夏尹光弼金道行李淸載成恒柱金補天金毅行李益宗申儻成東烈申以協金思湜李永培閔諧孟鎭泰成大烈金師澈李齊參金漢俊鄭耆金復俊成奎烈金處俊金鏄柳以默申金益新成億基鄭晳東柳得培鄭晳章成天柱申赫然成達柱申兢然朴顯根成爾澤申光得成昌烈。進士金思鉉。幼學成時柱金宅俊成爾澳申儆成爾澾申伉。進士金。幼學成翊烈安行履成永柱金孝百姜錫烈金東俊成中柱河尙訥成光烈金鴻慶成曾烈金有恒成玉柱金有章成宗烈金有謙成夏烈申命耇成維柱蔡景龍成摰烈申琮成邦烈李宗儀鄭漢光金瀅朴烓金延俊吳宗吉成碩基金洙金智俊吳宗冑成萬基鄭東羽鄭東燮李敏哲鄭東翼李敏省李尙濂李鼎運李景復李光直李守顯李商普李命鎭尹勉裕金載元尹守澤李挺翼尹守稷李挺權尹守寬郭宗賢尹守任朴致宅尹守釆沈誠之尹守權李宅彬尹守倫鄭馣尹守穆沈能集尹陽遇李重仁李命大尹華國申重宅周瀅鄭時濟李碩增徐後植文昌範尹敬義姜錫文姜錫璜柳道徵姜必璜李海大李成大姜必璟柳道三姜必璘鄭德濟周光峻鄭賢東鄭光淑姜允瑞李元林鄭相東李成林姜必英文尙逸姜瑛姜玉瑞鄭必濟文台範李榮叟姜必東李顯震李利林鄭達濟文祺範金鼎德朴必樑金鼎成尹英國鄭天河柳奎南申涵柳宜相李友會申漾李克邁李時鳳李大珍朴尙天柳景郁李世珍李時曄李邦賢朴贇孝裵厚昇裵思晉鄭儼吳命新吳夢伯韓大益吳命燦柳宗林鄭達宗鄭鎭泰金啓鐸盧泰國梁廷權鄭鎭衡林極盧嶷鄭鎭鼎河聖龍林昌東鄭棟朴思春成億柱成秀柱李最峻金思濂金挺鍵李天彬安宗澤崔樂天田遇晉權純洪大亨申光默李克奎郭宗誠李文普洪植李挺翕呂會永李挺趾李挺甲沈能讓康興祚沈能釆朴天翼李祿峻李熙章郭守儀金泰筠沈學之朴天宅李福峻朴天仁金喆恒趙天逵金挺鍊李克誠李悅彬李挺寬沈能益朴大浩柳道濟韓相五韓得愈柳道一韓東愈柳道權鄭文經金宗洛鄭文元金弘鍵韓錫福河載龍河潤永河載南尹烘朴遇春尹熽朴再春金㻼鄭後僑徐後昌鄭碩僑全伯垕柳景植鄭胤僑金敬憲鄭師義河溏李顯挺李秀坤李恒燁河潘金鼎大李相坤李甲燁河達海金鼎國河達洪閔起洙閔宗洙朴元亮閔最東朴鳳擧禹洪濬閔師汶朴顯東鄭景烈裵允禧朴孝大閔百仁朴亨東閔百述卞季溫權李聖臣宋瑞濂李宗曄宋應參金振玉文遇龍鄭國臣禹師欽郭景績愼克賢金宅善吳克恒宋載淸尹垕復愼益明姜炯哲慶善應李權銓鄭光又姜堡李衡銓全孝源朴台瑞禹師德李華峻李泰峻李亨峻崔山厚崔山重金得行金安行金止行李恒峻李克勉曺文休鄭稠鄭稶曺文極鄭師浩曺文搆鄭穡曺文格曺文榏曺文實鄭鉉金宗林曺文槼朴恒彩金德亨金致五曺宇基許潝李宅峻李光峻全熙世崔和應曺文杓曺文桓李玧鄭來朝朴東一李必普李克一鄭來鼎金世澤李星赫朴來慶吳克牲李度天權鄭光錫李天漢尹元欽吳克觀成宇夏愼昌述鄭來升李克敏邊宗岳李廷鎭鄭仁胤李克百李恒鎭等疏曰。伏以。日月流邁。先大王因山奄過。率土如喪。愈往愈痛。伏惟聖孝靡逮。益復罔極。仍竊伏念。先正臣文正公宋時烈。文正公宋浚吉。遭遇我孝宗大王同德贊襄。契合昭融。三代以下。無此際會。俊吉先歿於顯廟壬子。而配享孝廟之議。已發於其時。及至肅廟庚申。朝臣李東溟。上疏言之。顯廟卽令收議。大臣閔鼎重獻議。極言浚吉當日眷遇之隆。魚水之契。逈出千古。而與共國事。將大有爲者。莫非浚吉等輔佐啓沃之致。及其已死之後。論其追報之典。則古人所謂一體君臣祭祀同者。宜在於此。而但以孝廟禮陟隮祔之時。已先以先正臣金尙憲金集。從享廟庭。故今此追配之擧。有非常例。不敢輕議也。蓋其當配之事宜。則故相臣獻議。固已盡之矣。其後議者。欲以時烈配享於孝廟。浚吉配享於顯廟。則先正臣權尙夏。貽書故判書臣金鎭奎。以爲。二先生之於孝廟。一時遭逢。同心同德。則同配孝廟之庭。事理當然。今欲分配。未知何意。若曰。同春堂契合。尤隆於顯廟故如此云。則竊恐未安。其所謂二先生者。卽指時烈浚吉而同春堂卽浚吉之號也。觀於此則浚吉之當配於孝廟。已成前輩之論。內而朝紳。外而山林。以至布衣韋布之士。靡不同然一辭。常恨其禮。至今未擧者也。是以粵自肅廟之時。以及先王之朝。凡於表章崇報之典。每竝擧於二先正。未嘗差殊。當肅廟丙申。手書華陽。興巖兩院額。以寓尊敬之心。逮我先大王。竝以兩先正配享於文廟。則兩廟所以尊尙二先生之寧。或有一擧而一否者乎。惟是廟庭配享之禮。至今鄭重而未擧者。蓋亦有待於其時也。自先朝庚申。館學屢度上章。兩湖亦齊發同聲。莫不以兩先正爲請。百年公議之在於竝擧者。審矣。恭惟。我主上殿下。寅紹丕圖。應期御曆。爰初踐祚。曾未幾何。而所以扶植斯文之正脈。聳動一國之觀聽者。靡不用極。斥邪距詖。旣嚴於誅討。遏惡揚善。一順乎休命。則凡環東土億兆臣庶。夫孰不欽仰感歎。以翹首於維新之治化哉。迺者我殿下。因畿湖儒生之請。特許宋時烈配享孝廟之禮。成命已降。擧朝歡欣。使累朝未遑之典。成於殿下之初政者。夫豈偶然而已哉。第當初儒疏所請。只擧時烈。而不竝擧浚吉。故於兩臣。未獲一時同享之命。厥後湖儒續有陳請。四擧又爲封章。而聖批一向靳允。臣等於此。竊不勝抑鬱焉。臣等請試陳兩先正同心同德之實。以備採擇焉。惟我孝宗大王。以上聖之資。値百六之運。盛德大業。卓冠百王。規模正大。謨猷深遠。嘗下敎曰。予將以仁義之道。明天理正人心。以伸大義於天下。至於成敗。非予之所逆覩。于時兩先正。俱以文元公臣金長生嫡傳。養德丘園。出膺旌招。感不世之遇。抱開濟之心。俱處賓師之位。共贊密勿之猷。而時烈則擢授冢宰。命以收聚人才。浚吉則畀寄本兵。期以修我戈矛。猗。我孝廟之於二臣。當日所以簡拔倚重。爲股肱心膂之托者。果如何哉。是以孝廟嘗語浚吉曰。妄恃情意之相孚。自以爲魚水契合。又曰。贊善來後。予每事謹愼。幾無過矣。又曰。贊善之言。諄諄懇至。辭氣藹然。如飮醇醪。不覺心醉。每於筵席講論之時。敬愛之心。如對芝蘭。亹亹不厭。日亦不足矣。蓋浚吉之資。溫良謙恭。端方純粹。時烈之資。剛毅正直。俊偉光明。資品各異。成德有不同。而至其秉執之同其義。推挽之共其力。協心於輔佐。設施於事功。則固未始有間也。不幸大業未半。弓劍遽墜。使東土含生。長涕泣於日暮途遠之批。則此固天意之莫回。夫豈人謀之不臧乎。玆故論孝廟輔弼之臣。擧國公議。莫不以二臣。擬之於虞庭之臯䕫。周家之周召。苟無大廟隮配之禮則已。如其有之。捨二臣。其誰宜於孝廟之庭哉。此論之發。于今幾年。而特以事體重大。尙未克擧行。公議愈切。士論久鬱。何幸成命特下於今日。而士林竝擧之論。終未得一體擧行。則所以輿議。實不能無憾。必欲得請於天聽而後已者也。夫以兩先正之同其道德。同其契合。而不得同於隮祔之禮。則不惟爲斯文之欠典。竊想淸廟之上。陳朱絃疏越之薦。而孝宗大王在天之靈。不能無賢弼少一之歎。時烈亦必悵然於隆禮之獨與焉。則此不亦有歉於聖朝之徽典者乎。臣等俱以草野微賤。至於朝廷之典禮。固不敢妄議。而旣忝在縫掖之後。尊尙兩賢之道。而浚吉所享尙州興巖書院。實在臣等所居之邦。每於出入之際。仰瞻肅廟親題之額。宸翰昭回。未嘗不感歎於當日之事。而今此請配之議。實出於輿情之所同。則又何可以疏遠爲辭。而不陳於黈纊之下乎。玆敢千里裹足。合辭叫閽。伏願殿下。深追英陵當日之眷遇。復察兩臣一時之遭逢。特命竝擧追配之禮。以副一國之公議。則不但允宜於國家之禮。實亦世道斯文之幸也。臣等無任激切屛營之至。謹昧死以聞。答曰。省疏具悉。兩先正道學。非欲軒輕而然也。至於文正公之廟廷追配。予意不在於已例之有無。而特欲闡揚我孝廟之於先正曠古之際遇也。雖以密札。敬覽君臣之密勿昭融。予則曰。猶有間焉。爾等景仰道德。疏請配享聖廟。可也。至於筵席密勿之際。上下際會。有非外庭之臣所可窺測者。況如爾等後生疎逖之蹤乎。然則爾等不已汰哉。爾等退修學業。